CELEX: 31978L0316
Language: sl
Date: 1977-12-21 00:00:00
Title: Direktiva Sveta z dne 21. decembra 1977 o približevanju zakonodaje držav članic o notranji opremi motornih vozil (označevanje naprav za upravljanje, kontrolnih svetilk in kazalnikov)

Pomembno pravno obvestilo

|

31978L0316

Uradni list L 081 , 28/03/1978 str. 0003 - 0026 finska posebna izdaja: poglavje 13 zvezek 8 str. 0058  grška posebna izdaja: poglavje 13 zvezek 7 str. 0043  švedska posebna izdaja: poglavje 13 zvezek 8 str. 0058  španska posebna izdaja: poglavje 13 zvezek 8 str. 0105  portugalska posebna izdaja poglavje 13 zvezek 8 str. 0105 

		Direktiva Svetaz dne 21. decembra 1977o približevanju zakonodaje držav članic o notranji opremi motornih vozil (označevanje naprav za upravljanje, kontrolnih svetilk in kazalnikov)(78/316/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 100,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker so tehnične zahteve, ki jih morajo izpolnjevati motorna vozila skladno z nacionalno zakonodajo, med drugim povezane z označevanjem naprav za upravljanje, kontrolnih svetilk in kazalnikov;ker se te zahteve v posameznih državah članicah razlikujejo; ker je zato potrebno, da vse države članice bodisi poleg svojih obstoječih pravil ali namesto njih sprejmejo enake zahteve, da bi bilo tako mogoče uvesti postopek EGS-homologacije na podlagi Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [3], spremenjena z Direktivo 78/315/EGS [4];ker je priporočljivo sestaviti tehnične zahteve tako, da imajo enak cilj kakor aktivnosti, ki jih na tem področju izvaja Gospodarska komisija ZN za Evropo, in kakor nekatere tehnične zahteve, ki jih je sprejela Mednarodna organizacija za standardizacijo (ISO);ker približevanje nacionalne zakonodaje posameznih držav članic o motornih vozilih zajema vzajemno priznavanje preskusov, ki jih je vsaka izmed držav članic opravila na podlagi skupnih zahtev,SPREJEL NASLEDNJO DIREKTIVO:Člen 1V tej direktivi "vozilo" pomeni vsako motorno vozilo, namenjeno uporabi na cesti, z vsaj štirimi kolesi in z največjo konstrukcijsko določeno hitrostjo večjo od 25 km/h, razen tirnih vozil, kmetijskih traktorjev in strojev ter vozil za javna dela.Člen 2Nobena država članica ne sme zavrniti podelitve EGS-homologacije ali nacionalne homologacije vozila zaradi razlogov v zvezi z označevanjem naprav za upravljanje, kontrolnih svetilk in kazalnikov, če ti izpolnjujejo zahteve, določene v prilogah I do IV.Člen 3Nobena država članica ne sme zavrniti ali prepovedati prodaje, registracije, začetka uporabe ali uporabe vozila zaradi razlogov v zvezi z označevanjem naprav za upravljanje, kontrolnih svetilk in kazalnikov, če ti izpolnjujejo zahteve, določene v Prilogah I do IV.Člen 4Vse spremembe, potrebne za prilagoditev zahtev iz prilog I do V tehničnemu napredku, se sprejmejo skladno s postopkom, določenem v členu 13 Direktive 70/156/EGS.Člen 51. Države članice sprejmejo predpise potrebne za uskladitev s to direktivo v 18 mesecih po njeni notifikaciji in o tem takoj obvestijo Komisijo.2. Države članice predložijo Komisiji besedila temeljnih predpisov nacionalne zakonodaje sprejetih na področju, ki ga ureja ta direktiva.Člen 6Ta direktiva je naslovljena na države članice.V Bruslju, 21. decembra 1977Za SvetPredsednikJ. Chabert[1] UL C 118, 16.5.1977, str. 33.[2] UL C 114, 11.5.1977, str. 10.[3] UL L 42, 23.2.1970, str. 1.[4] UL L 81, 28.3.1978, str. 1.--------------------------------------------------SEZNAM PRILOGPriloga I: | Področje uporabe, pomen izrazov, vloga za podelitev EGS-homologacije, EGS-homologacija, zahteve |Priloga II: | Naprave za upravljanje, kontrolne svetilke in kazalniki, za katere je označevanje obvezno, ter simboli, ki se uporabijo v ta namen |Priloga III: | Naprave za upravljanje, kontrolne svetilke in kazalniki, za katere označevanje ni obvezno, ter simboli, ki se uporabijo pri označevanju |Priloga IV: | Struktura osnove za simbole, prikazane v prilogah II in III |Priloga V: | Priloga k certifikatu o EGS-homologaciji vozila glede označevanja naprav za upravljanje, kontrolnih svetilk in kazalnikov |--------------------------------------------------